Mazda Motor Corporation

„Mazda Motor Corporation“ () arba tiesiog Mazda – Japonijos koncernas, gaminantis automobilius. 2015 m. tai buvo 15 pagal dydį automobilių gamintojas pasaulyje. „World motor vehicle production OICA correspondents survey without double counts world ranking of manufacturers year 2015“  Kompanijos būstinė įsikūrusi Fučū miestelyje netoli Hirošimos.

Pavadinimas „Mazda“ kilęs nuo aukščiausiojo senovės iranėnų dievo Ahūra Mazdos vardo. Pasak kompanijos, šitokiu pavadinimu jie siekė rasti Rytus ir Vakarus jungiantį simbolį, su Mazda siejo automatizuotos civilizacijos, kūrybos pradžią (pats žodis  siejamas su išmintimi, mąstymu)Julius Pokorny. Indogermanisches etymologisches Wörterbuch , Tübingen–Berne–Munich: A. Francke, 1957/1969. Be to, japoniškai šis žodis skamba taip pat, kaip kompanijos įkūrėjo Džudžiro Macudos pavardė.„A Story Behind the Name of 'Mazda'“ 

 Istorija 
1920 m. kompanija įkurta kaip kamščių gamybos įmonė ir vadinosi „Toyo Cork Kogyo“. 1931 m., išvengusi grėsusio bankroto, įmonė ėmė gaminti „Mazda-Go“ krovininius motociklus,The Globe: In Search of the Origins of Mazda, Mazda Motor Corporation, 1990-01-30, pp. 94–95 taip pat antro pasaulinio karo metais – ginkluotę. 1960 m. įmonė pristatė savo pirmąjį automobilį – „Mazda R360“. Pradėta plėtoti Vankelio tipo variklių gamyba, o automobiliai pradėti eksportuoti į JAV ir Kanadą.

1973 m. „Toyo Kogyo“ vos vėl nebankrutavo, nes JAV dėl naftos krizės nustota pirkti daug kuro vartojusius „Mazda“ automobilius.Corporate Financing and Governance in Japan: The Road to the Future – page 153 By Takeo Hoshi, Anil Kashyap1974 m. kompanija ėmė bendradarbiauti su „Ford Motor Company“ – su šios kompanijos pagalba ėmė gaminti įvairesnius automobilius, pateko į platesnes rinkas.

1984 m. įmonė buvo pervadinta į Mazda Motor Corporation.

2015 m. „Mazda“ ir „Ford“ bendradarbiavimas nutrūko.„Ford sells remaining stake in Mazda“ . Nikkei.

 Modeliai 

 Mazda 110 S Cosmo (1967–1972
 Mazda 121 (1988–2003)
 Mazda 323 (1977–2003)
 Mazda 6 (nuo 2002 m.)
 Mazda 616
 Mazda 626 (1979–2002)
 Mazda 818
 Mazda 929
 Mazda RX-2 (1971–1974)
 Mazda RX-3 (1972–1977)
 Mazda RX-4
 Mazda RX-5
 Mazda RX-7
 Mazda MX-3 (1991–1998)
 Mazda MX-5 (1989–1998)
 Mazda MX-6 (1991–1996)
 Mazda MX-30(2020-...)
 Mazda Xedos 6
 Mazda Xedos 9
 Mazda MPV
 Mazda Premacy
 Mazda Tribute.

 Literatūra 

 Stefan Heth: The History of Mazda MX-5 and mx-5.de. 188 psl., 21 x 25 cm, Hardcover, ca. 250 foto, 1500 egz.
 John Matras: Illustrated Mazda Buyer´s Guide (Motorbooks International 1994). 130 psl. ISBN 0-87938-842-0
 Gerhard Windpassinger: Mazda – Meine Marke (VfZ-Verlag 1988). 162 psl. ISBN 3-926121-06-8
 Takehisa Motoda (Hrsg.): Mazda 1972–1992 (1992). 164 psl.
 Mike Riedner: Mazda MX-5 (Motorbuch-Verlag). 64 psl.
 Brian Long: Mazda MX-5. Chronik eines Trendsetters. Dt. Ausgabe 1999. ISBN 3-89365-762-2

 Šaltiniai 

Kategorija:Japonijos automobilių gamintojai